—
 Tangshan Shougang Jingtang Xishan Coking Co. Ltd., Каофейдян, КНР;
 —
 Shougang Qian'an Iron and Steel, клон на Beijing Shougang Co. Ltd., Киян, КНР;
 —
 Qian'an Coal Chemical Company, Киян, КНР;
 —
 Shougang Mining Co.Ltd., клон на Shougang Corporation, Киян, КНР;
 —
 Beijing Shougang Co. Ltd., Пекин, КНР;
 —
 China Shougang International Trade & Engineering Corporation, Пекин, КНР;
 —
 Shougang Holding Trade Hong Kong Limited, Хонконг;
 —
 Shougang Corporation, Пекин, КНР.
 3)
 Ползватели
 —
 Marcegaglia Carbon Steel Spa, Гацолдо дели Иполити, Италия.
 1.6. Неналагане на временни мерки
 (36)
 На 13 февруари 2017 г. Комисията уведоми всички заинтеросовани страни, че няма да бъдат наложени временни изравнителни мита върху вноса на някои горещовалцовани плоски продукти от желязо, от нелегирани стомани или от други легирани стомани с произход от КНР в Съюза.
 1.7. Последваща процедура
 (37)
 Комисията продължи да търси и проверява цялата информация, която счете за необходима за изготвянето на окончателните си констатации, и посочи кои въпроси трябва да бъдат проучени допълнително.
 (38)
 На 28 април 2017 г. Комисията оповести на всички заинтересовани страни съществените факти и съображения, въз основа на които възнамерява да наложи окончателно антисубсидийно мито върху вноса в Съюза на разглеждания продукт, и прикани всички страни да представят своите коментари в срок от 17 дни. В рамките на оповестяването Комисията също така информира заинтересованите страни за резултатите от проведените от нея контролни посещения, в т.ч. за случаите, в които се наложи да използва най-добрите налични данни. Освен това на 18 май Комисията изпрати на всички заинтересовани страни допълнителна бележка към документацията, в която по-подробно се обяснява използваната от нея логика за изчисляването на ползата при отпускането на заеми при преференциални условия. В указания петдневен срок бяха получени коментари, които бяха надлежно взети под внимание.
 2. РАЗГЛЕЖДАН ПРОДУКТ И СХОДЕН ПPОДУКТ
 2.1. Разглеждан продукт
 (39)
 Горещовалцованите плоски продукти от стомана се произвеждат чрез процес за обработка на метал, при който горещият метал преминава през една или повече двойки горещи валци с цел намаляване на дебелината и постигане на еднаквия ѝ размер, като температурата на метала е над температурата му на рекристализация. Те може да се доставят в различни форми: на рулони (омаслени или не, декапирани (травлени) или не), на метър (лист) или на тесни ленти.
 (40)
 Горещовалцованите плоски продукти от стомана се употребяват за две основни цели. На първо място, те са изходният материал за производството на различни стоманени продукти с добавена стойност надолу по веригата, като се започне от студеновалцованите (8) плоски и покрити продукти от стомана. На второ място, те се използват като промишлени суровини, закупувани от крайните ползватели за различни приложения, включително в строителството (производство на стоманени тръби), корабостроенето, производството на газови контейнери, на превозни средства, на съдове под налягане и при енергопроводите.
 (41)
 На 26 юни 2016 г. един производител износител (Jiangsu Tiangong Tools Company Limited) поиска някои видове горещовалцовани плоски продукти от стомана, известни в сектора като инструментални стомани и бързорежещи стомани, да бъдат изключени от обхвата на продукта. Според него инструменталните стомани и бързорежещите стомани имат значително различаващи се свойства, цени, различни спецификации и